21997A0814(01)



ACORD SUB FORMA UNUI SCHIMB DE SCRISORI

între Comunitatea Europeană și Turcia privind adaptarea regimului la importul în Comunitate de concentrate de tomate originare din Turcia

Stimate domnule …,

Am onoarea de a face trimitere la consultările care au avut loc între autoritățile turce și Comisia Europeană privind regimul aplicabil importurilor în Comunitate de concentrate de tomate originare din Turcia.

Aceste consultări au avut loc în contextul negocierilor agricole prevăzute în Rezoluția din 6 martie 1995 a Consiliului de asociere CE-Turcia. Părțile au constatat că nu este posibil ca noul acord global să intre în vigoare în 1997. Pentru a evita grave perturbări pe piețele concentratelor de tomate și în așteptarea intrării în vigoare a acordului global, s-a convenit aplicarea anticipată a noului regim prevăzut pentru produsele în cauză.

Prin derogare de la Decizia nr. 1/80 a Consiliului de asociere, s-au convenit următoarele:

Prezentul acord înlocuiește, în ceea ce privește concentratul de tomate, alineatul (3) din schimbul de scrisori din 20 ianuarie 1981 între Comunitatea Economică Europeană și Republica Turcă privind articolul 3 alineatul (3) din Decizia nr. 1/80 a Consiliului de asociere, precum și schimbul de scrisori din 26 noiembrie 1981 privind punerea în aplicare a alineatului (3) din schimbul de scrisori menționat anterior.

Prezentul acord intră în vigoare la data semnării de către cele două părți. Se aplică de la 1 septembrie 1997.

V-aș rămâne îndatorat dacă ați confirma acordul guvernului dumneavoastră cu privire la cele de mai sus.

Vă rog să acceptați, domnule …, expresia înaltei mele considerații.

Stimate domnule, …

Am onoarea să confirm primirea scrisorii dumneavoastră de astăzi cu textul care urmează:

„Am onoarea de a face trimitere la consultările care au avut loc între autoritățile turce și Comisia Europeană privind regimul aplicabil importurilor în Comunitate de concentrate de tomate originare din Turcia.

Aceste consultări au avut loc în contextul negocierilor agricole prevăzute în Rezoluția din 6 martie 1995 a Consiliului de asociere CE-Turcia. Părțile au constatat că nu este posibil ca noul acord global să intre în vigoare în 1997. Pentru a evita grave perturbări pe piețele concentratelor de tomate și în așteptarea intrării în vigoare a acordului global, s-a convenit aplicarea anticipată a noului regim prevăzut pentru produsele în cauză.

Prin derogare de la Decizia nr. 1/80 a Consiliului de asociere, s-au convenit următoarele:

Prezentul acord înlocuiește, în ceea ce privește concentratul de tomate, alineatul (3) din schimbul de scrisori din 20 ianuarie 1981 între Comunitatea Economică Europeană și Republica Turcă privind articolul 3 alineatul (3) din Decizia nr. 1/80 a Consiliului de asociere, precum și schimbul de scrisori din 26 noiembrie 1981 privind punerea în aplicare a alineatului (3) din schimbul de scrisori menționat anterior.

Prezentul acord intră în vigoare la data semnării de către cele două părți. Se aplică de la 1 septembrie 1997.

V-aș rămâne îndatorat dacă ați confirma acordul guvernului dumneavoastră cu privire la cele de mai sus.

Am onoarea de a vă confirma acordul guvernului Turciei.

Vă rog să acceptați, stimate domnule …, expresia înaltei mele considerații.

Pentru guvernul Turciei

Hecho en Bruselas, el cuatro de agosto de mil novecientos noventa y siete.

Udfærdiget i Bruxelles, den fjerde august nitten hundrede og syvoghalvfems.

Geschehen zu Brüssel am vierten August neunzehnhundertsiebenundneunzig.

Έγινε στις Βρυξέλλες, στις τέσσερις Αυγούστου χίλια εννιακόσια ενενήντα επτά.

Done at Brussels on the fourth day of August in the year one thousand nine hundred and ninety-seven.

Fait à Bruxelles, le quatre août mil neuf cent quatre-vingt-dix-sept.

Fatto a Bruxelles, addì quattro agosto millenovecentonovantasette.

Gedaan te Brussel, de vierde augustus negentienhonderd zevenennegentig.

Feito em Bruxelas, em quatro de Agosto de mil novecentos e noventa e sete.

Tehty Brysselissä neljäntenä päivänä elokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den fjärde augusti nittonhundranittiosju.